A TANÁCS HATÁROZATA
(2004. szeptember 13.)
a kedvtelésből tartott állatok nem kereskedelmi célú mozgására vonatkozó állat-egészségügyi követelményekről szóló 998/2003/EK európai parlamenti és tanácsi rendeletnek Málta csatlakozására tekintettel történő módosításáról
(EGT vonatkozású szöveg)
(2004/650/EK)
AZ EURÓPAI UNIÓ TANÁCSA,
tekintettel az Európai Közöséget létrehozó szerződésre,
tekintettel a Cseh Köztársaság, Észtország, Ciprus, Lettország, Litvánia, Magyaroroszág, Málta, Lengyelország, Szlovénia és Szlovákia csatlakozási okmányára (1), különös tekintettel annak 57. cikkére,
mivel:
(1)
Egyes, az Európai Unió által elfogadott, 2004. május 1. után érvényben maradó határozatok a csatlakozás következtében módosítást igényelnek, és szükséges módosításukról a 2003-as csatlakozási okmány, különös tekintettel annak II. mellékletére, nem rendelkezik.
(2)
Az 998/2003/EK számú európai parlamenti és tanácsi rendelet (2) meghatározza a kedvtelésből tartott kutyák, macskák és görények nem kereskedelmi célú mozgásának állatorvosi feltételeit és ez az egyik olyan határozat, amit módosítani kell.
(3)
Málta mostanáig egy hat hónapos karantén rendszert tartott fenn az érintett fajok esetében, de elhagyja ezt a rendszert, hogy a 998/2003/EK számú rendelet bevezetésével 2004. július 3-tól azt helyettesítse.
(4)
A bővítési tárgyalások során elfogadták, hogy mivel Málta egy sziget, Írországhoz, az Egyesült Királysághoz és Svédországhoz hasonló veszettségmentes egészségügyi státusszal, ugyanazon kategória bánásmódjában kell részesülnie, mint ez a három tagállam.
(5)
A 998/2003/EK számú rendelet a tagállamokat két kategóriába sorolja a veszettség visszaszorításának története szerint, Svédország, Írország és az Egyesült Királyság esetében a területükre behozott kutyák, macskák és görények ellenőrzésében öt év átmeneti időszakot engedélyeznek.
(6)
Ezért Máltát fel kell venni azon tagállamok listájára amelyeknek e rendelet szerint engedélyezték az átmeneti időszakot.
(7)
A 998/2003/EK számú rendeletet ennek megfelelően módosítani kell,
ELFOGADTA EZT A HATÁROZATOT:
1. cikk
A 998/2003/EK rendelet az alábbiak szerint módosul:
1.
A 6. cikk (1) bekezdésében:
-
az első albekezdés első mondatában az „Írország” kifejezés után be kell illeszteni a „Málta” kifejezést,
-
a harmadik albekezdésben az „e három tagállam” kifejezést az „e négy tagállam” kifejezés váltja fel.
2.
A II. melléklet A részében szereplő országok és területek listájában az „Írország” kifejezés után be kell illeszteni a „Málta” kifejezést.
2. cikk
Ezt a határozatot az Európai Unió Hivatalos Lapjában történő kihirdetése utáni huszadik naptól kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2004. szeptember 13-án.